cyanic-selkie/wikianc huggingface dataset:
Փիթեր Օդեմվինգիե
«Լոկոմոտիվ»
Հուլիսի 19-ին Օդեմվինգիեն պայմանագիր է կնքել Մոսկվայի «Լոկոմոտիվի» հետ, հուլիսի 19-ին պաշտոնապես ներկայացվել է որպես «երկաթուղայինների» խաղացող և ստացել է 9 համարի մարզաշապիկը, իսկ հուլիսի 22-ին կատարել է նորամուտը Անատոլի Բեշովցի սաների կազմում՝ ԲԿՄԱ-ի դեմ խաղում։ «Լոկոմոտիվում» անցկացրած ամենահաջող մրցաշրջանը Պիտերի համար 2008 թվականի մրցաշրջանն էր։ Այդ տարի նա 10 գոլով դարձել է թիմի լավագույն ռմբարկուն։ Հետագայում նրա խաղը միայն վատացել է. հաջորդ տարի նա խփել է 7 գոլ, իսկ 2010 թվականի մրցաշրջանում ընդհանրապես չի կարողացել աչքի ընկնել՝ ցույց տալով բավականին ցածրորակ խաղ։
«Վեսթ Բրոմվիչ Ալբիոն»
2010 թվականի օգոստոսի 20-ին Օդեմվինգիեն երեք տարվա պայմանագիր է կնքել «Վեստ Բրոմվիչ Ալբիոն» ակումբի հետ, տրանսֆերի արժեքը կազմել է 2,5 միլիոն եվրո ։ Նոր ակումբում նա ստացել է 24 համարի մարզաշապիկը։ Առաջին իսկ խաղում անգլիական ակումբի կազմում Օդեմվինգիեն գոլ է խփել խաղի 81-րդ րոպեին և «Վեստ Բրոմվիչին» հաղթանակ բերել «Սանդերլենդի» նկատմամբ ։ «Լոկոմոտիվի» երկրպագուների կողմից արված սկանդալային ռասիստական բաններից հետո և «Շնորհակալություն Վեստ Բրոմվի՜չ» գրառումից հետո , Փիթերն ասել է. «Լոկոմոտիվում» ինձ վրա անընդհատ ճնշում էին գործադրում, ես զոհ էի։ Ինձ մեղադրում էին Մոսկվայում այն բանի համար, որ Նիգերիան հայտնվել է աշխարհի առաջնությունում, Իսկ Ռուսաստանը՝ ոչ։ Նրանք ասում էին, որ ես չեմ ուզում խաղալ, քանի որ մտածում եմ միայն Մունդիալի մասին, բայց դա այդպես չէ։ Երեք տարվա ընթացքում «Լոկոմոտիվն» այդպես էլ ոչ մի արդյունքի չհասավ, որոնք անհրաժեշտ էին։ Այս ամենն օգնում էր երկրպագուներին, որպեսզի ինձ քավության նոխազ դարձնեն։ Նրանք իրենց ռասիստական վանկարկումներ են թույլ տվել իմ հասցեին։ Դա դժվար էր կարգավորել, այնպես որ, հիմա ես ուրախ եմ, որ ամեն ինչ հետևում։ Ես երեք մրցաշրջան եմ անցկացրել Ռուսաստանում։ Ես խաղացել եմ մի քանի կարևոր հանդիպումներ և միշտ շնորհակալ կլինեմ նրանց այդ հնարավորության համար։ Ես կարողացա երեք տարի անցկացնել մորս կողքին՝ 15 տարեկանից ես ամբողջովին ֆուտբոլում էի, և միայն այդ պատճառով կարող եմ մոռանալ բացասական շատ բաների մասին ։ Իր հերթին, 2010 թվականի սեպտեմբերին «Վեստ Բրոմվիչի» երկրպագուները կախել են «Շնորհակալություն, Լոկոմոտի՜վ» գրառումը ։ Սեպտեմբերի արդյունքներով Օդեմվինգիեն ճանաչվել է Պրեմյեր լիգայի ամսվա լավագույն ֆուտբոլիստ, որտեղ խփել է 2 գոլ և կատարել գոլային փոխանցում երեք խաղում ։ Պիտերի գոլերը նրա ակումբին հաղթանակ են բերել «Արսենալի» նկատմամբ (3:2 2010 թվականի սեպտեմբերի 25-ին արտագնա խաղում), և նաև ոչ-ոքի (2:2) 2010 թվականի նոյեմբերի 10-ին «Վեստ Հեմի» դեմ խաղում։ Ընդհանուր մրցաշրջանի ընթացքում Փիթերը Պրեմիեր լիգայում խփել է 16 գոլ՝ սահմանելով ակումբային ռեկորդ ։ 2011 թվականի օգոստոսի 18-ին տեղեկություն է տարածվել այն մասին, որ Փիթերը երկարաձգել է պայմանագիրը «Վեստ Բրոմվիչի» հետ ։
2012 թվականի փետրվարի 12-ին «Վուլվերհեմպթոնի» դեմ խաղում Օդեմվինգիեն դարձել է Պրեմիեր լիգայի առաջին հեթ-տրիկը։
«Քարդիֆ Սիթի»
2013 թվականի սեպտեմբերի 2-ին Օդեմվինգիեն տեղափոխվել է «Կարդիֆ Սիթի»՝ կնքելով երկու տարվա պայմանագիր՝ 2,25 միլիոն ֆունտ ստեռլինգ աշխատավարձով։ Նորամուտը նշել է 2013-ի սեպտեմբերի 22-ին «Տոտտենհեմի» դեմ խաղում։ Ակումբի կազմում առաջին գոլը խփել է երկու օր անց՝ «Վեստ Հեմի» դեմ Անգլիական լիգայի գավաթում։ «Կարդիֆի» կազմում անցկացրել է 17 հանդիպում և խփել է երկու գոլ բոլոր մրցաշարերում։ Նա լավ հարաբերություններ է ունեցել «Կարդիֆի» մարզիչ Մալկի Մաքքեյի հետ, սակայն Օլե Գուննար Սուլշերի փոխարինվելուց հետո Օդեմվինգիեն կորցրել է տեղը։
«Սթոք Սիթի»
2014 թվականի հունվարի 28-ին Օդեմվինգը 18 ամսով պայմանագիր է կնքել «Սթոք Սիթիի» հետ՝ դառնալով Քենվեն Ջոնսոնի՝ «Կարդիֆ» տեղափոխվելու գործարքի մի մասը։ Նորամուտը կատարել է արդեն հաջորդ օրը՝ հունվարի 29-ին «Սանդերլենդի» դեմ խաղում, իսկ առաջին գոլը խփել է մեկ շաբաթ անց՝ փետրվարի 8-ին «Սաութհեմփթոնի» դարպասը։ ԱՊԼ-ում 2013/14 մրցաշրջանում նա 15 խաղում խփել է 5 գոլ, ինչը նրան թույլ է տվել աշխարհի առաջնությունից առաջ հույս ունենալ Նիգերիայի հավաքականի ընդլայնված կազմում հայտնվելու։
2014/15 մրցաշրջանը գրեթե ամբողջությամբ Օդեմվինգիեն անցկացրել է վնասվածքով, ինչի արդյունքում նա ընդամենը 8 անգամ էր հայտնվել խաղադաշտում, սակայն այնուամենայնիվ երկարաձգել է պայմանագիրը «Սթոք Սիթիի» հետ ևս մեկ տարով։
2015/16 մրցաշրջանում չի դիմացել մրցակցությանը և 2016 թվականի մարտին վարձավճարով տեղափոխվել է Չեմպիոնշիփի «Բրիստոլ Սիթի» ակումբ, որի կազմում անցկացրել է 7 խաղ՝ խփելով 2 գնդակ։
«Ռոտերեմ Յունայթեդ»
2016/17 մրցաշրջանում Օդեմվինգը կարճաժամկետ պայմանագիր է կնքել Չեմպիոնշիփի «Ռոտերեմ Յունայթեդի» հետ, որի կազմում ևս հասցրել է անցկացնել ընդամենը 7 խաղ, սակայն գոլով աչքի չի ընկել։ Մրցաշրջանի վերջում իր հեռանալու մասին ֆուտբոլիստը մարզչին հայտնել է հաղորդագրության միջոցով։
Կարիերան հավաքականում
Օդեմվինգիեն Նիգերիայում հավաքականի կազմում խաղացել է 2004 թվականի աֆրիկյան ազգերի գավաթում (6 խաղում խփելով 4 գոլ) և 2006 թվականի ընթացքում։ 2008 թվականի աֆրիկյան ազգերի գավաթի խաղարկությունում նա մասնակցել է ազգային հավաքականի բոլոր խաղերին (երեք անգամ հիմնական կազմում և մեկ անգամ «Կոտ դ' Իվուարի» հետ պարտված խաղում փոխարինելով Ջոն Ուտակիին), ոչ մի գոլ չի խփել։ 2008 թվականի Օլիմպիական խաղերում մասնակցել է Նիգերիայի հավաքականի բոլոր 6 հանդիպումներին, խփել է 1 գոլ, դարձել է Օլիմպիական խաղերի արծաթե մեդալակիր։ 2010 թվականի Աֆրիկյան ազգերի վերջին գավաթում փոխարինման է դուրս եկել «Բենինի» հետ խաղում, իսկ «Մոզամբիկի» դեմ խաղում դուբլի հեղինակ է դարձել՝ թիմին հաղթանակ պարգևելով և դուրս գալով փլեյ-օֆֆ։
Ակումբային վիճակագրություն
2016 թվականի մայիսի 21-ի տվյալներով
Ձեռքբերումներ
«Լա-Լուվեր» Անձնական
Ծանոթագրություններ
Կատեգորիա:Ռուս ֆուտբոլիստներ Կատեգորիա:Ֆուտբոլի հարձակվողներ Կատեգորիա:ԲԿՄԱ Մոսկվայի ֆուտբոլիստներ Կատեգորիա:Լիլի ֆուտբոլիստներ Կատեգորիա:Լոկոմոտիվ Մոսկվայի ֆուտբոլիստներ Կատեգորիա:Վեստ Բրոմվիչ Ալբիոնի ֆուտբոլիստներ Կատեգորիա:Կարդիֆ Սիթիի ֆուտբոլիստներ Կատեգորիա:Սթոք Սիթիի ֆուտբոլիստներ Կատեգորիա:Բրիստոլ Սիթիի ֆուտբոլիստներ Կատեգորիա:Նիգերիայի հավաքականի ֆուտբոլիստներ
Բենիկ վարդապետ
Բենիկ վարդապետ (Տեր-Դանիելյան Բենիկ Տեր-Ղևոնդի, ), հոգևոր-մշակութային գործիչ, Հայ Առաքելական եկեղեցու օծյալ վարդապետ (հետագայում հրաժարվել է հոգևոր կոչումից և կարգալույծ եղել), խմբագիր, Ապարանի հերոսամարտի մասնակից։
Գործունեություն
1891 թ. ավարտել է Էջմիածնի Գևորգյան ճեմարանը և զբաղվել ուսուցչությամբ։ 1896 թ. մեկնել է Ռուսաստան և սովորել Նովոռոսիյսկի կայսերական համալսարանի պատմա-լեզվագրական ֆակուլտետում։ Վերադարձել է Կովկաս, պաշտոնավարել տարբեր դպրոցներում, միաժամանակ աշխատակցել «Արձագանք», «Լումա», «Տարազ» և այլ պարբերականներին։ Բանավիճային բնույթի հոդվածներ է տպագրել հայ եկեղեցու, հատկապես Էջմիածնի հոգևոր առաջնորդների դեմ։ Խորհրդային իշխանության տարիներին ապրել է Երևանում։ Խմբագրել է «Ազատ եկեղեցի» պարբերականը։ Մահացել է 1952 թ. հունվարի 21-ին։ Թաղվել է Արագած գյուղի գերեզմանոցում։ Ներկա գերեզմանաքարը պատվիրել է ՀՀ Ազգային ժողովի պատգամավոր Գոհար Ենոքյանը։
Հրատարակել է
Տեր-Դանիելյան, Բենիկ
Կատեգորիա:Արագած (Ապարան) գյուղում ծնվածներ Կատեգորիա:Խմբագիրներ Կատեգորիա:Հայ կրոնական գործիչներ Կատեգորիա:Հայ հոգևորականներ Կատեգորիա:Էջմիածնի Գևորգյան ճեմարանի սաներ
Մազուրովո (գյուղ, Կրիվոե Օզերոյի շրջան)
2001 թվականի տվյալներով Մազուրովո գյուղում բնակվում էր 583 մարդ։ Բնակավայրը զբաղեցնում է 2521 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Կրիվոե Օզերոյի շրջանի բնակավայրեր Կատեգորիա:Ուկրաինայի գյուղեր Կատեգորիա:1780 թվականին հիմնադրված բնակավայրեր
Վիլյամանտա
Վիլյամանտա (Villamanta), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզի կազմում։ Մունիցիպալիտետը գտնվում է Սերրա Օեստե դե Մադրիդ շրջանում։ Բնակչությունը՝ 2107 մարդ (ըստ 2006 թվականի)։ Տարածքը՝ 63,15 կմ²։
Արտաքին հղումներ
Պաշտոնական էջ
Կատեգորիա:Մադրիդ ինքնավար համայնքի բնակավայրեր
Վանի թագավորության ժայռափոր շինություններ
Ժայռափոր շինությունները Հայկական բարձրավանդակում գրեթե ամեն քայլափոխի կարելի է հանդիպել հին քարտաշների հրաշալի աշխատանքի հետքերին։ Ժայռերի վրա հարթեցված հսկայական մակերեսները, հարթակները, սանդուղքները, բուսականության համար արվող աստիճանաձև տարածությունները և երբեմն մեկ մետր բարձրության հասնող աստիճանները վկայում են, որ քարի վրա կատարվող աշխատանքը ուրարտացիների մոտ շատ տարածված էր։
Ժայռերի մեջ փորված խորշերն ու շինությունները տարբեր նշանակություն ունեին։ Դրանց մեջ հատկապես առանձնանում էին պաշտամունքային նշանակություն ունեցողները, այդ թվում այնպիսի խորշերը, որոնց ներքին մակերևույթին փորագրվում էր կրոնական կամ ռազմական զեկուցագրի բովանդակություն ունեցող սեպագիր արձանագրություն։ Ուրարտացիներն այդ ժայռախորշերը կոչում էին «Խալդիի դռներ»։ Դրանք մեծ չափեր էին ունենում։ Այսպես, այժմ «Մհերի դուռ» կոչվող նշանավոր ժայռախորշը, որ կրում է Իշպուինիի ու Մենոլայի կրոնական արձանագրությունը, հասնում էր 5,18 մ բարձրության։ Դեպի խորշը աստիճան էր տանում, իսկ ժայռի ստորոտում կառուցված էր ստորգետնյա պաշտամունքային մի շինություն։
Վանա և Ուրմիա լճերի միջև ընկած լեռներում, Կապևրսոլ գետի ափին, Աալխանե գյուղից ոչ հեռու գտնվում է ուրարտական այդ նույն թագավորի երկրորդ ժայռախորշը («Աշրութի դուռ»), որը նույնպես կրոնական արձանագրություն ունի։
Մազկերտի ամրոցում, այն խորշում, ուր տեղավորված է կհուսայի սեպագիր արձանագրությունը, կա դեպի ժայռափոր ընդարձակ շինությունը տանող մի դուռ։ Վանի ժայռախորշում տեղադրված են Արգիշտիի որդի Սարգուրիի տարեգրությունը կրող քարե կոթողները, որոնք իրենց չափով շատ պատկաժայռի մշակման հետ կապված ուրարտական հուշարձանների մեջ հատուկ ճանաչում են ստացել Վանի ժայռի մեջ փորված արհեստական անձավները և ընդարձակ Ուրարտուի ժայռափոր շինությունների, անձավների նշանակության վերաբերյալ մինչև այժմ դեռևս. միասնական կարծիք չկա։ Մովսես Խորենացին, նկարագրելով Վանում Շամիրամի կառուցածս շինությունը, պատմում է, որ կարծր ժայռի մեջ փորել են զանազան պալատներ, սենյակներ, գանձապահոցներ։
Պաշտամունքային դռներ
Պարզվում է, որ Վանի ժայռի խորշերի ու անձավների մեջ կան ոչ միայն կրոնա-պաշտամունքային դռներ, այլև թաղումային շինություններ։ Դրանցից է Վանի ամրոցում, զինանոցի մոտ 1916 թվականին Ա. ն. Կազնակովի հայտնաբերած ժայռափոր շինությունների կոմպլեքսը։ Ներսի մասում, դռան առանցքի փոսիկներ ունեցող խորշը տանում էր դեպի մոտ 20 քմ մակերեսով ու 2,55 մ բարձրությամբ քառակուսի սենյակը։ Մուտքից ձախ դտնվող պատի մեջ, հատակից որոշ բարձրության վրա կար մի այլ մուտք՝ դեպի երկու փոքր սենյակները։ Երկրորդ սենյակը շատ ուշագրավ է։ Հարևան սենյակի հատակի մակարդակին այստեղ կար սալն ամրացնելու համար արված կտրվածք։ Սալը ծառայում էր որպես հատակ և միաժամանակ ծածկում էր հատակատակը, որտեղից անցուղի էր արված դեպի փոքրիկ խցիկը (1,07 մ լայնությամբ և 0,85 մ բարձրությամբ)։ Այս փոքր սենյակների բնույթը թույլ է տալիս միանալ Ա. Ն. Կազնակովի կարծիքին, ըստ որի նկարագրված արհեստական անձավը տապան է եղել։ Քարե դագաղը գտնվել է, հավանաբար, հատակատակում, այն դեպքում, երբ ու մեծ քարայրում», ոԻչկա լալում» և ոՆավթ-կոլյոլմւ սարկոֆագները կարող էին բարձրության վրա դրվել։
Ուրարտական այս հուշարձանների իրանական ու փոքրասիական զուգահեռները ամրապնդում են այն ենթադրությունը, որ Վանի անձավները դամբարաններ են եղել։ XIX դարի կեսին, Արաքսի աջ ափին, Ալիշար պահակակետի դիմաց (ներկայումս Նախիջևանի ԻԽՍՀ-ում) պատահականորեն բացվել է ուրարտական ժամանակաշրջանին վերաբերող ժայռափոր մի դամբարան։ Այն կազմված էր երկու բաժանմունքից կամարաձև առաստաղով մի փոքր նախասենյակից և հարթ առաստաղով ու պատի մեջ եղած ուղղանկյուն խորշերով թաղման խցիկից։ Այս դամբարանում գտնվել են բրոնզե առարկաներ, անկասկած ուրարտական։
Քոփրախ-կալեի հյուսիսարևմտյան մասում գտնվող ստորգետնյա շինությունը որոշ չափով տարբերվում է Վանի ժայռի նկարագրած շինություններից և, հավանաբար, անձավային տաճար է։ Քոփրախ-կալեում մեծ աստիճաններով կարելի է իջնել դեպի հարթակը, որտեղից մուտքը տանում է ստորգետնյա շինությունը։ Այնտեղ ընկնելու համար հարկավոր է անցնել թեք միջանցքով, որը 56 աստիճանանոց սանդուղք ունի։ Լույսի համար արված փոքր անցքերը լուսավորում են ժայռի մեջ փորված' հատակին ուղղանկյուն փոս ունեցող մեծ սենյակը։
Արհեստական անձավներ
Կատեգորիա:Վանի թագավորության ճարտարապետություն
Վալիտովո (գյուղ, Կուգարչինսկի շրջան)
Վալիտովո (Валитово, Вәлит), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 82 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կուգարչինսկի շրջանի բնակավայրեր
Էլ Գրեկո
Էլ Գրեկո (Δομήνικος Θεοτοκόπουλος, Domenikos Theotokopoulos, հանդիպում են տարբերակներ Դոմինիկո, Դոմենիկո և Թեոտոկոպուլի El Greco, բառացի «հույնը», ), իսպանացի նկարիչ՝ ազգությամբ հույն։
«Էլ Գրեկո»-ն նրա ծածկանունն էր, կապված ծագումով հույն լինելու հետ, նկարիչը սովորաբար իր նկարները ստորագրում էր իր ամբողջական անունով, հունարեն տառերով՝ Δομήνικος Θεοτοκόπουλος (Դոմենիկոս Թեոտոկոպուլոս), հաճախ ավելացնելով՝ Κρής (Կրետե)։
Էլ Գրեկոն ծնվել է Կրետեում, որը այն ժամանակ Վենետիկյան Հանրապետության մի մասն էր կազմում։ Կրետեն իր ժամանակի հետբյուզանդական արվեստի կենտրոնն էր, և Էլ Գրեկոն սովորեց ու այդ ավանդույթների շնորհիվ նախքան 26 տարեկանում Վենետիկ մեկնելը դարձավ իսկական վարպետ ։ 1570 թվականին նա գնում է Հռոմ, որտեղ բացում է արվեստանոց և աշխատում մի շարք կտավների վրա։ Իտալիայում ապրելու տարիներին Էլ Գրեկոն հարստացնում է իր ոճը Իտալական Վերածննդի և Մաներիզմի տարրերով։ 1577 թվականին Էլ Գրեկոն տեղափոխվում է Իսպանիա, այնտեղ էլ մնում և ստեղծագործում է մինչև իր մահկանացուն կնքելը։ Տոլեդոյում նա ստեղծում է մի քանի խոշոր պատվերներ ու նկարում իր հայտնի կտավները։
Էլ Գրեկոյի դրամատիկ և էքսպրեսիոնիստական ոճը իր ժամանակակիցները ընդունում էին տարակուսանքով, սակայն 20-րդ դարում այն ստանում է իր արժանի գնահատականը։ Էլ Գրեկոն համարվում է կուբիզմի և էքսպրեսիոնիզմի հիմնադիրը, նրա անհատականությունն ու կտավները ներշնչման աղբյուր են հանդիսացել այնպիսի մեծ պոետների համար, ինչպիսիք են՝ Ռայներ Մարիա Ռիլկե ու Նիկոս Կազանձակիս ։ Այժմյան արվեստագետների կողմից Էլ Գրեկոն բնորոշվում է որպես այնչափ յուրօրինակ նկարիչ, ով չի պատկանում կերպարվեստի և ոչ մի ավանդական դպրոցի։ Նա ճանաչված է իր չափից դուրս երկարացված պատկերներով և հաճախ անիրական կամ ուրվատեսիլային գունայնությամբ՝ միավորելով բյուզանդական և արևմտաեվրոպական նկարչական ավանդույթները ։
Վենետիկ - Հռոմ (1541-1576)
Էլ Գրեկոն ծնվել է Կրետեի Ֆոդել գյուղում։ Նրա ծնողների և մանկության մասին շատ քիչ բան է հայտնի, միայն այն, որ նա սովորել է սրբապատկերներ նկարել։ Վաղ շրջանում նա յուրացրել է միջին դարերի բյուզանդական արվեստի ավանդությունները։ Մոտ 1567 թվականին նա տեղափոխվել է Իտալիա, Վենետիկ և սովորել է Տիցիանի արվեստանոցում։ Այստեղ նրա արվեստը ձևավորվել է վենետիկյան գեղանկարչության ազդեցությամբ. ստեղծել է «Կույրի դարմանումը» (մոտ 1565 թ.), «Հիսուսը վտարում է վաճառականներին» (մոտ 1570 թ.), «Ավետում» (1570–1575 ), «Մարիխով տղան» (մոտ 1576 թ.) և այլ նկարներ։ 1570 թվականին Հռոմում ծառայել է կարդինալ Ֆարնեզին։ Էլ Գրեկոյի գործերը հիմնականում կրոնական, դիցաբանական թեմաներով պատկերներ, դիմանկարներ և բնանկարներ են։ 1577 թվականին տեղափոխվել է Իսպանիա և հաստատվել Տոլեդոյում, այստեղ Էլ Գրեկոն դուրս գալով իտալական գեղանկարչության ազդեցությունից, դրսևորել է իր ինքնատիպ արվեստը, որին բնորոշ են սուր արտահայտչականությամբ, անիրական ուժերի անբնական հզորությամբ օժտված կերպարները «Սուրբ Մավրիկոսի չարչարանքը», (1580–1582), «Տոլենդոն ամպրոպի պահին» (1596–1600), «Կոմս Օրգասի թաղումը» (1586–1588), «Հոգեգալուստ» (1610–1614), «Պետրոս և Պողոս առաքյալները» (1614) և այլն։
Էլ Գրեկոն 1610–1614 թվականներին ստեղծել է «Յոթերորդ կնիքի բացումը», «Լաոկոոն», «Տեսարան Տոլեյդոյից», գործերը, որոնք առանձնահատուկ տեղ ունեն նրա արվեստում։
Էլ Գրեկոյի ստեղծագործություններն ամբողջությամբ ներկայացվել են նրա մահից 300 տարի անց՝ 20–րդ դարի սկզբին։
Տես նաև
Կատեգորիա:Իսպանացի նկարիչներ Կատեգորիա:Հույն նկարիչներ Կատեգորիա:Իսպանացի քանդակագործներ Կատեգորիա:Իսպանացի ճարտարապետներ Կատեգորիա:Իսպանացի դիզայներներ Կատեգորիա:Իսպանացի փորագրիչներ
Օկսոչի
Օկսոչի (Оксочи), գյուղ Ռուսաստանի Նովգորոդի մարզի Մալովիշերսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովգորոդի մարզի Մալովիշերսկի շրջանի բնակավայրեր
Բրիզ
Բրիզ (brise՝ թույլ քամի) կամ ծովազեփյուռ, ծովերի, մեծ լճերի, ջրամբարների, լայնահուն գետերի ափերին փչող, տեղական, օրական պարբերական քամի։ Ընդգրկում է օդի մի քանի մետր ուղղաձիգ հաստության շերտ, որից վեր դիտվում է հակառակ հոսանք (հակաբրիզ)։ Ցերեկը փչում է ջրային մակերևույթից դեպի համեմատաբար տաք ցամաքը, գիշերը՝ սառը ցամաքից դեպի ջրային մակերևույթ։
Քեֆր-Թութ
Քեֆր-Թութ, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բրիզ
Հայաստանում
Հայաստանում առաջանում է հիմնականում անտիցիկլոնային պարզ եղանակներին՝ Սևանա, Արփի լճերի, Ապարանի և մյուս խոշոր ջրամբարների ափերին։ Սևանա լճի ավազանում (հատկապես Մասրիկի դաշտի հատվածում) դիտվում է ապրիլ-հոկտեմբերին։ Լճից փչող բրիզի արագությունը մինչև 1.8 մ/վ է, ցամաքից փչող բրիզինը՝ 2.4 մ/վ (լեռնային քամու ազդեցությամբ)։
Գրականություն
Կատեգորիա:Քամիներ
Քեֆր-Թութ
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Գագարինի զառիվայր փողոց (Յալթա)
Գագարինի զառիվայր փողոց (Гагаринский спуск), փողոց Ղրիմի Յալթա քաղաքում։ Անվանվել է ԽՍՀՄ առաջին տիեզերագնաց-օդաչու, Խորհրդային Միության հերոս Յուրի Ալեքսեևիչ Գագարինի (1934-1968) պատվին։ Սկիզբ է առնում Պարկովի անցուղուց և զառիվայր իջնելով հասնում մինչև Սև ծովի ափ։ Երկարությունը 400 մետր է։
Նկարագրություն
Յալթա քաղաքի Գագարինի զառիվայր փողոցը սկսվում է Պարկովի անցուղուց և Ծովափնյա զբոսայգու մոտով զառիվայր իջնելով հասնում մինչև Սև ծովի ափ։ Բարձրությունների տարբերությունը փողոցի վերին և ստորին կետերի միջև 45 մետր է։ Երկարությունը 400 մետր է։ Փողոցում կա համարակալված 3 շինություն` թիվ 5, 7 և 16 տները։
Գագարինի զառիվայր փողոցի փոստային դասիչն է՝ 298600։
Փողոցն անվանվել է ԽՍՀՄ առաջին տիեզերագնաց-օդաչու, Խորհրդային Միության հերոս, պետական բարձրագույն պարգևների ասպետ, Ռուսաստանի և արտասահմանի շատ քաղաքների պատվավոր քաղաքացի Յուրի Ալեքսեևիչ Գագարինի (1934-1968) պատվին։ 1961 թվականի ապրիլի 12-ին Յուրի Գագարինը դարձել է համաշխարհային պատմության մեջ առաջին մարդը, որը թռիչք է իրականացրել դեպի տիեզերական բաց տարածություն ։ «Վոստոկ» հրթիռակիրը «Վոստոկ-1» տիեզերական հրթիռով, որի մեջ էր Յուրի Գագարինը, «Բայկոնուր» տիեզերական թռիչքների կայանից դուրս եկավ տիեզերք։ Թռիչքից 108 րոպե հետո Գագարինը հաջողությամբ վայրէջք կատարեց Սարատովի մարզում՝ Էնգելս քաղաքից ոչ հեռու։ Սկսած 1962 թվականի ապրիլի 12-ից, Գագարինի՝ տիեզերք թռիչք կատարելու օրվանից, ամեն տարի այդ օրը նշվում է որպես Տիեզերագնացության օր ։
Վլադիմիր Օբուխով
Վլադիմիր Բորիսով Օբուխով (Влади́мир Бори́сович О́бухов, ), ռուս ֆուտբոլիստ, « Տամբով » ակումբի հարձակվող։
Ակումբային
Վլադիմիրը ծնվել է ուզբեկական Բուխարա քաղաքում։ 8 տարեկանում ընտանիքի հետ տեղափոխվել է Նիժնի Տագիլ։ ֆուտբոլով սկսել է զբաղվել տեղի « Ուրալեց » մարզադպրոցում։ 2003 թվականին իր մարզչի խորհրդով մեկնել է Մոսկվա՝ փորձաշրջան անցնելու « Լոկոմոտիվում », սակայն վերջին պահին Վլադիմիրը որոշել է «կանգ առնել» « Սպարտակի » դպրոցում ։
2011 թվականին Վլադիմիրը սկսել է ընդգրկվել Վալերի Կարպինի կողմից հիմնական կազմի մարզումներին։ 2012 թվականի սկզբին ԱՄԷ-ում նախամրցաշրջանային հավաքի էր մեկնել «Սպարտակի» առաջին թիմի հետ ։ Հավաքին գոլ է խփել Խարկովի « Մետալիստի » դարպասը, որը դարձել է նոր տարում մոսկվացիների համարա ռաջինը ։ Գարնանը ֆուտբոլիստը կարող էր վարձակալությամբ տրվել « Սիբիր » ֆուտբոլային ակումբին, սակայն «Սպարտակի» գլխավոր մարզիչը մերժել էր տեղափոխությունը ։
Ապրիլի 15-ին « Ռուբին »-ի հետ խաղում (2:0) տեղի է ունեցել Օբուխովի նորամուտը Պրեմյեր լիգայում։ Ֆուտբոլիստը խաղադաշտ է դուրս եկել 85-րդ րոպեին՝ փոխարինելով Արտյոմ Ձյուբային ։ 2012/13 մրցաշրջանում նորամուտ է կատարել է Սարանայի « Մորդովիայի » դեմ խաղում՝ երկրորդ խաղակեսում փոխարինելով Արիին ։ 2013 թվականի փետրվարին վարձավճարով տեղափոխվել է Մոսկվայի « Տորպեդո »․ «ավտոզավոդցիների» հետ պայմանագրի ժամկետը նախատեսված էր մինչև մրցաշրջանի ավարտը ։ «Տորպեդոյից» վերադառնալուց հետո Վլադիմիրը սկսել է խաղալ 2013 թվականին հիմնադրված «Սպարտակ-2»-ում (Մոսկվայի «Սպարտակի» ֆարմ ակումբ)։ 2016 թվականի հունվարին հարձակվողը մոտ էր « Ուֆա » տեղափոխվելուն, սակայն կողմերը չեն կարողացել համաձայնության գալ։
2016 թվականի հունիսի 23-ին «Սպարտակի» պաշտոնական կայքում հայտարարվել էր Օբուխովի՝ « Կուբան » տեղափոխվելու մասին ։
«Սպարտակ» (Մոսկվա)
«Սպարտակ-2» (Մոսկվա)
Միջազգային
Երիտասարդական հավաքական
Ծանոթագրություններ
Կատեգորիա:Ռուս ֆուտբոլիստներ Կատեգորիա:Ֆուտբոլի հարձակվողներ Կատեգորիա:Սպարտակ Մոսկվայի ֆուտբոլիստներ Կատեգորիա:Տորպեդո Մոսկվայի ֆուտբոլիստներ
Բեռլինյան պակտ
1940 թվականի Բեռլինյան պակտ, հայտնի է նաև որպես 1940 թվականի երեք տերությունների պակտ կամ եռակի պակտ (Dreimächtepakt, Patto Tripartito, 日独伊三国同盟), միջազգային պայմանագիր (պակտ), որը կնքվել է 1940 թվականի սեպտեմբերի 27-ին առանցքի գլխավոր տերությունների՝ Հակակոմինտերական պակտի մասնակից երկրների՝ Գերմանիայի (Իոահիմ ֆոն Ռիբենտրոպ), Իտալիայի (Գալեացցո Չիանոյի) և Ճապոնիայի (Սաբուրո Կուրուսու) միջև՝ 10 տարի ժամկետով։
Բովանդակություն
Բեռլինյան պակտը նախատեսում էր Առանցքի երկրների միջև ազդեցության գոտիների սահմանազատում նոր համաշխարհային կարգի և ռազմական փոխօգնության հաստատման ժամանակ։ Գերմանիան և Իտալիան առաջատար դեր են խաղացել Եվրոպայում, իսկ Ճապոնական կայսրությունը՝ Ասիայում ։ Այսպիսով, Ճապոնիան Ասիայում ֆրանսիական տիրապետությունների բռնակցման պաշտոնական իրավունք է ստացել, ինչից էլ օգտվելով առանց հապաղելու ներխուժել է Ֆրանսիական Հնդկաչին։
Պակտը հաշվի է առել նաև պայմանավորվող կողմերի՝ Խորհրդային Միության հետ սեփական հարաբերություններ ունենալու իրավունքը, որի հետ Գերմանիան արդեն ունեցել է լուրջ տնտեսական և ռազմատեխնիկական համագործակցություն և չհարձակվելու մասին պայմանագիր, իսկ Ճապոնիան ավելի ուշ կնքել և պահպանել է չեզոքության մասին պակտը։
1940 թվականի սեպտեմբերի վերջին Հիտլերը ուղերձ էր հղել Ստալինին՝ նրան տեղեկացնելով Բեռլինյան պակտի առաջիկա ստորագրման մասին, իսկ ավելի ուշ առաջարկել էր նրան մասնակցել Իրանում և Հնդկաստանում «անգլիական ժառանգության» բաժանմանը։ Հոկտեմբերի 13-ին Ստալինը նամակ է ստացել Գերմանիայի արտաքին գործերի նախարար Ռիբենտրոպից, որը պարունակում էր ԽՍՀՄ արտաքին գործերի նախարար Մոլոտովին Բեռլին այցելելու հրավեր։ Այդ նամակում Ռիբենտրոպը նաև հատուկ ընդգծել է, որ «...Գերմանիան վճռական է պատերազմ վարելու Անգլիայի և նրա կայսրության դեմ այնքան ժամանակ, քանի դեռ Բրիտանիան վերջնականապես չի կոտրվել»։
Նոյեմբերի 12-13-ը Բեռլինում կայացել են Ռիբենտրոպի և Մոլոտովի բանակցությունները, որոնց ընթացքում խորհրդային ղեկավարությանը կրկին առաջարկել են միանալ եռապակտին և զբաղվել «Անգլիայի ժառանգության բաժանմամբ»՝ այսպիսով համոզելով ԽՍՀՄ-ին, որ Անգլիայի դեմ պատերազմն առաջնահերթ խնդիր է Գերմանիայի համար առաջիկա տարիներին ։ Այդ առաջարկությունների իմաստը կայանում էր նրանում, որպեսզի ԽՍՀՄ-ին դրդեր իր արտաքին քաղաքականության ծանրության կենտրոնը Եվրոպայից տեղափոխել Հարավային Ասիա և Միջին Արևելք, որտեղ նա կբախվեր Մեծ Բրիտանիայի շահերի հետ ։ Մոլոտովը պատասխանել է, որ «Խորհրդային Միությունը կարող է մասնակցել չորս տերությունների լայն համաձայնագրին, բայց միայն որպես գործընկեր, այլ ոչ թե որպես օբյեկտ (մինչդեռ միայն որպես ԽՍՀՄ նման օբյեկտ հիշատակվում է եռակի պակտում)» ։ Բանակցությունների ավարտից հետո մամուլում պաշտոնական հաղորդագրություն է հրապարակվել այն մասին, որ «... կարծիքների փոխանակումն ընթացել է փոխվստահության մթնոլորտում և փոխադարձ ըմբռնում է հաստատել ԽՍՀՄ-ին և Գերմանիային հետաքրքրող բոլոր կարևորագույն հարցերի շուրջ» ։ Իրականում կողմերի դիրքորոշումները ակնհայտորեն չէին համընկնում։ Խորհրդային պատվիրակությունը, չցանկանալով ներքաշվել Անգլիայի հետ հակամարտության մեջ, իր խնդիրը սահմանափակում էր Եվրոպական անվտանգության և ԽՍՀՄ-ին անմիջականորեն առնչվող խնդիրների վերաբերյալ գերմանական մտադրությունների պարզաբանմամբ և պնդում էր, որ Գերմանիան նախկինում ստորագրված համաձայնագրերը կկատարի։ Բացի այդ, խորհրդային պատվիրակությունը պնդել է Թուրքիայում, Բուլղարիայում, Ռումինիայում, Հարավսլավիայում, Հունաստանում և Լեհաստանում տիրող իրավիճակի քննարկումը ։
Բանակցությունների ընթացքում Մոլոտովը կոնկրետ պատասխան չի տվել ստացված առաջարկներին։ ԽՍՀՄ-ի պատասխանը փոխանցվել է նոյեմբերի 25-ին Մոսկվայում Գերմանիայի դեսպան Կոմս Շուլենբուրգին։ Ձևականորեն պատրաստակամություն է հայտնվել «ընդունել քաղաքական համագործակցության և տնտեսական փոխօգնության մասին չորս տերությունների պակտի նախագիծը», սակայն առաջ են քաշվել մի շարք պայմաններ, որոնք, ըստ էության, բացառել են ԽՍՀՄ-ի միացումը եռյակ պակտին, քանի որ այդ պայմանները շոշափել են Գերմանիայի և Ճապոնիայի շահերը։ Այսպես, Խորհրդային միությունը պահանջում էր աջակցություն ցուցաբերել փոխադարձ օգնության մասին խորհրդա-բուլղարական պայմանագրի կնքմանը, Սևծովյան նեղուցներում ԽՍՀՄ-ի համար բարենպաստ ռեժիմի ստեղծմանը, իսկ դրա համար երկար վարձակալության պայմաններում Բոսֆորի և Դարդանելի շրջանում խորհրդային ռազմական և ռազմածովային բազայի ստեղծման երաշխիքներ տրամադրելուն։ ԽՍՀՄ-ը նաև պահանջել է անմիջապես դուրս բերել գերմանական զորքերը Ֆինլանդիայից և ազդեցություն ունենալ Ճապոնիայի վրա, որպեսզի վերջինս հրաժարվի Հյուսիսային Սախալինի կոնցեսիաներից ։
Պակտը այս բառերի լիարժեք իմաստով միութենական պայմանագիր չէր։ Իր գլոբալ ռազմավարության շրջանակներում Ճապոնիան ձգտում էր առաջատար դիրք գրավել Խաղաղ օվկիանոսում՝ Հարավ-Արևելյան Ասիայում։ Այնուամենայնիվ, այն ապահովել է գործողությունների լիակատար ազատություն և ԱՄՆ-ի, և ԽՍՀՄ-ի դեմ պատերազմ սանձազերծելու հնարավորություն։
Այլ մասնակիցներ
Բեռլինյան պակտին միացել են նաև Գերմանիայից կախյալ Հունգարիայի (1940 թվականի նոյեմբերի 20 ), Ռումինիայի (1940 թվականի նոյեմբերի 23 ), Սլովակիայի (1940 թվականի նոյեմբերի 24 ) և Բուլղարիայի (1941 թվականի մարտի 1 ) կառավարությունները։
1941 թվականի մարտի 25-ին Բեռլինյան պակտին միացավ Հարավսլավական կառավարությունը՝ Դրագիշ Ցվետկովիչի հետ կնքելով Վիեննայի արձանագրությունը, սակայն մարտի 27-ին այն տապալվեց պետական հեղաշրջման արդյունքում։ Դուշան Սիմովիչի նոր կառավարությունը հրաժարվել է միանալ եռակի պակտին և ԽՍՀՄ-ի հետ բարեկամության պայմանագիր կնքել՝ բացահայտորեն զբաղեցնելով հակահերմանյան դիրքորոշումը։ Դրան հաջորդել է Գերմանիայի հարձակումը Հարավսլավիայի վրա, որն ավարտվել է նրա բռնազավթմամբ։
Ավելի ուշ պակտին է միացել Թաիլանդը, Խորվաթիայի կառավարությունները, Մանջոու-Գոն և Չինաստանի Վան Ցզինվեյի կառավարությունը։
Ֆինլանդիան 1941 թվականի հունիսի 25-ին պատերազմ է սկսել ԽՍՀՄ-ի դեմ։ 1941 թվականի նոյեմբերին Ֆինլանդիան ստորագրել է Հակակոմինտերական պակտը, սակայն, չնայած Գերմանիայի բազմաթիվ խնդրանքներին, ֆիննական կառավարությունը հրաժարվել է միանալ եռակի պակտին, քանի որ իրեն համարում էր հակամարտության ինքնուրույն կողմ, այդ դիրքորոշումը ֆինն պատմաբանների կողմից պահպանվում է նաև այսօր։ Անկախ պատմաբանները Ֆինլանդիան սովորաբար դասում են Առանցքի երկրների շարքին  ։
Երկրորդ համաշխարհային պատերազմում Առանցքի երկրների ջախջախումը հանգեցրել է եռակի պակտի վերացման։
Ծանոթագրություններ
Կատեգորիա:Երկրորդ համաշխարհային պատերազմի պայմանագրեր Կատեգորիա:Նացիստական Գերմանիայի պայմանագրեր Կատեգորիա:20-րդ դարի ռազմական դաշինքներ Կատեգորիա:Բեռլինի պատմություն Կատեգորիա:Ռազմաքաղաքական դաշինքներ
Վալկի (գյուղ, Լիսկովսկի շրջան)
Վալկի (Валки), գյուղ Ռուսաստանի Նիժնի Նովգորոդի մարզի Լիսկովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Լիսկովսկի շրջանի բնակավայրեր
Կամիլ Դեմուլեն
Լյուսի Սեմպլիս Կամիլ Բենուա Դեմուլեն (Lucie-Simplice-Camille-Benoît Desmoulins, ), ֆրանսիացի փաստաբան և լրագրող, Ֆրանսիական հեղափոխության գործիչ։
1789 թվականի հուլիսի 14-ի ապստամբության նախօրեին հանդես է եկել միապետության դեմ զինված պայքարի կոչով։ Խմբագրել է դեմոկրատական թերթեր։ Կոնվենտում դուրս է եկել ժիրոնդիստների դեմ։ Հարել է յակոբինների աջ թևին (Ժորժ Դանտոնի կողմնակիցներին)։ Իր հրատարակած «Հին կորդելիերը» («Le vieux cordelier») տպագիր օրգանի էջերում պահանջում էր վերացնել մաքսիմումի մասին օրենքը, մեղմել Հեղափոխական ահաբեկչությունը՝ քննադատելով Մաքսիմիլիեն Ռոբեսպիեռի քաղաքականությունը։
Ծանոթագրություններ
Կատեգորիա:Ֆրանսիացի լրագրողներ Կատեգորիա:Ֆրանսիական հեղափոխական գործիչներ Կատեգորիա:Ֆրանսիացի փաստաբաններ Կատեգորիա:Ֆրանսիայի քաղաքական գործիչներ Կատեգորիա:Մահապատժի դատապարտվածներ
Կարո Չարչօղլյան
Կարո Չարչօղլյան, հայ երաժիշտ, դուդուկահար։ Հայտնի էր որպես դուդուկահար Փանչո Կարո։
Կենսագրություն
Կարո Չարչօղլյանը ծնվել է 1905 թվականին Ալեքսանդրապոլում (այժմ Գյումրի)։ Որոշ ժամանակ նվագել է Վարդան Բունու ղեկավարած Արևելյան Սիմֆոնիկ նվագախմբում, նաև Ռադիոյի ժողգործիքների անսամբլում (ղեկավար՝ Արամ Մերանգուլյան)։ Կյանքի երկրորդ կեսը ապրել է Բաքվում, նվագել է Բաքվի ժողգործիքների պետական նվագախմբում։ Հուզեիր Հաջիբեկովի համահեղինակությամբ դուդուկի դասագիրք է գրել։ Երկար տարիներ Բաքվում նվագել է բժիշկ Ավանես Իոաննիսյսնի հայտնի նվագախմբում, իսկ 1930 թվականին արժանացել է համամիութենակն մրցույթի դափնեկրի կոչման։
Կարո Չարչօղլյանը բացի ազգային նվագացանկից դուդուկով կատարել է նաև արևելքի դասական երաժշտության մուղամաթի նմուշներ ։
Ծանոթագրություններ
Կատեգորիա:Հայ դուդուկահարներ
Օկսովսկի
Օկսովսկի (Оксовский), քաղաքատիպ ավան Ռուսաստանի Արխանգելսկի մարզի Պլեսեցկի շրջանի կազմում։
Բնակչությունը 2010 թվականին գրանցված տվյալներով կազմում էր 2051 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Արխանգելսկի մարզի Պլեսեցկի շրջանի բնակավայրեր
Բերեզովկա (գյուղ, Բորզնայի շրջան)
Բերեզովկա (Березівка), գյուղ Ուկրաինայի Չեռնիգովի մարզի Բորզնայի շրջանում։
2006 թվականի տվյալներով Բերեզովկա գյուղում բնակվում էր 5 մարդ։
Արտաքին հղումներ
Կատեգորիա:Ուկրաինայի Չեռնիգովի մարզի Բորզնայի շրջանի բնակավայրեր Կատեգորիա:Ուկրաինայի գյուղեր
(6992) Մինանո-մաչի
Միջին հեռավորությունը Արեգակից կազմում է 3,011511 ա. մ., առավելագույնը մոտենում է 2,7987 ա. մ. հեռավորության վրա և հեռանում 3,2243 ա. մ. ։ Արեգակի շուրջ մեկ ամբողջական պտույտ է կատարում 1908,86 երկրային օրվա ընթացքում, իր ուղեծրով շարժվելով միջինում 0,188594 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,5° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Տակաո Կոբայաշիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Քեֆր-Շամե
Քեֆր-Շամե, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Մանադո
Մանադո (Manado), Ինդոնեզիայի Հյուսիսային Սուլավեսի նահանգի մայրաքաղաքը, գյուղատնտեսական և ձկնորսական առևտրի ու դայվինգի հայտնի կենտրոն ։ Քաղաքը տեղակայված է համանուն ծովածոցի ափին գտնվող լեռնային տարածքում և ունի 9 շրջան։
Քեֆր-Շամե
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Մանադո
Պատմություն
Հոլանդական Արևելյան Հնդկաստանի ընկերությունը 1658 թվականին այստեղ ամրոց է կառուցել, որը կոչվում է Ամստերդամի Ֆորտ։ Դրանից հետո Մանադոն, ինչպես Ինդոնեզիայի մյուս արևելյան շրջանները, ենթարկվել է քրիստոնեացման։ Քաղաքում դեռևս կանգուն է Gereja Sentrum եկեղեցին (ի սկզբանե կոչվել է Oude Kerk), որը կառուցվել է հոլանդացի առաջին միսիոներների կողմից։
1830 թվականին Նիդերլանդների կառավարությունը այստեղ է աքսորել ճավայական արքայազն Դիպոնեգորոյին, ով խռովություն էր բարձրացրել հոլանդացիներից անկախանալու նպատակով։
1919 թվականին քաղաքում հիմնադրվել է Սուլավեսիի Առաքելական պրեֆեկտուրան, իսկ 1961 թվականին վերակազմավորվել է Մանադոյի թեմի։
2009 թվականի մայիսի 11-15-ը այստեղ անցկացվել է Համաշխարհային օվկիանոսի հիմնախնդիրների միջազգային խորհրդաժողովը, որին մասնակցել են 121 պետությունների ներկայացուցիչներ ։ Քննարկման հիմնական թեման Համաշխարհային օվկիանոսի դերի գնահատումն էր գլոբալ տաքացման մեջ։
2012 թվականի հունվարի 8-15-ը Մանադոյում հյուրընկալվել է Հարավարևելյան Ասիայի զբոսաշրջության ֆորումը։ Միջոցառմանը մասնակցել են ավելի քան 1600 պատվիրակներ (զբոսաշրջության ոլորտի աշխատողներ, տարբեր երկրների արդյունաբերության նախարարներ, ինչպես նաև լրագրողներ)։
Տնտեսություն
Մանադոյի շրջակայքում աճեցվում են մեխակ, սուրճ և կոկոսյան արմավենի։ Կան ձեռնարկություններ գյուղատնտեսական արտադրանքի վերամշակման համար, կազմակերպվում է սուրճի, շաքարեղեգի, մշկընկույզի, արժեքավոր փայտի տեսակների արտահանում։ Լավ զարգացած են փայտամթերումը, ձկնորսությունը և խեցեգործությունը։ Գոյություն ունեն միջազգային օդանավակայան, միջին և բարձրագույն ուսումնական հաստատություններ ։
Տեսարժան վայրեր
Մանադոյում առավել զարգացած է էկոտուրիզմը։ 1991 թվականից այստեղ գործում է Բունակեն-Մանադո Տուա ծովային ազգային պարկը, որն իր տեսակի մեջ առաջինն է Ինդոնեզիայում։ Այս վայրը գրավում է բազմաթիվ ջրասուզակների իր կորալյան պատերով և ստորջրյա հարուստ ֆաունայով։ Հարկ է նշել, որ այստեղ հայտնաբերվել են լաթիմերիա ձկներ, որոնք համարվում են կենդանի բրածոներ։ Արշավականների համար հետաքրքիր է Մանադոյից հարավ գտնվող Լոկոն և Մինհասու հրաբուխների շրջակայքը։ Դեպի արևելք գտնվում է Տանգկոկո արգելոցը, որտեղ կարելի է տեսնել աշխարհի ամենափոքր պրիմատներին, ռնգեղջյուրների, եղնիկների և վայրի բնության այլ ներկայացուցիչների։
Քաղաքի մաս կազմող Բունակեն կղզին ունի վայր դայվինգի համար և ծովային զբոսայգի։
Արտաքին հղումներ
Կատեգորիա:Ինդոնեզիայի քաղաքներ Կատեգորիա:Ինդոնեզիա
Պակիստանի խոհանոց
Պակիստանի խոհանոց (پاکستانی پکوان‎), Պակիստանի ժողովուրդների խոհարարական ավանդույթների ամբողջությունը, որը ներառում էր Հարավային Ասիայի մի շարք խոհանոցների ամբողջությունը։ Պակիստանի խոհանոցը հայտնի է իր սննդային և վառ համային հատկություններով։
Տարածաշրջանային խոհանոցը չափազանց բազմազան է և արտացոլում Է Պակիստանի էթնիկ և մշակութային բազմակողմանիությունը։ Արևմտյան շրջանները (Բելուջիստան, Գիլգիտ-Բալթիստան) խոհարարական առումով մոտ են Աֆղանստանին և Իրանին, Արևելյան և, որոշ չափով, հյուսիսարևմտյան-Հնդկաստանի հյուսիս (տեղական խոհանոցը, որը կոչվում է նաև մոնղոլական, ավելի սուր է, քան մնացած Պակիստանի սորտերը, բայց պակաս կծու, քան հյուսիս-հնդկականը)։
Բացի այդ, համաշխարհային խոհանոցը ազդել է Պակիստանի խոհանոցի վրա, ինչը հանգեցրել է զգալի քանակությամբ ֆյուժն ոճի ուտեստների հայտնվելուն, օրինակ՝ չինական խոհանոցի հատուկ տեղական տարատեսակին։
Հիմնական տարրեր
Պակիստանը մահմեդական երկիր է, բնակչության ավելի քան 90%-ը դավանում է Իսլամ, որը պահանջում է որոշակի սննդային տաբուների և պայմանների պահպանում, Հետևաբար, Պակիստանի խոհանոցը մասամբ ենթարկվում է այս պահանջներին։
Պակիստանի խոհանոցը հայտնի է իր կծու և վառ համերով։ Խոհարարության մեջ օգտագործվում են հիլ, դարչին, մեխակ, սև պղպեղ, մշկընկույզ, քիմիոն, դափնու տերև, համեմ և գարամ մասալայի համեմունք ։ Ինդուսի հովտում աճեցնում են հիլ, սև պղպեղ, այծեր, Գարի և ցորեն ։ Կարմիր պղպեղի հաճախակի օգտագործման պատճառով շատ ուտեստներ ունեն վառ գույներ։
Պակիստանցիները միջինում երեք անգամ ավելի շատ միս են օգտագործում, քան Հնդկաստանի բնակիչները ։ Մսի հիմնական տեսակները, ժողովրդականության նվազման կարգով, հավի, այծի, գառան և տավարի միս են։ Յուրաքանչյուր կերակուր ուղեկցվում է ցորենի տորտիլաներով «Ռոտի» կամ նաան, բացի այդ, պակիստանցիները պատմականորեն օգտագործում են շատ ցորեն և բրինձ։ Տիպիկ բանջարեղենի շարքում պետք է նշել լոբի, սոխ, կարտոֆիլ, արտիճուկ, սպանախ, սմբուկ, արմատապտուղներ և վարունգ, մրգերի շարքում կան մանգո, խնձոր, ծիրան, խաղող, բանան, նարինջ, գրեյպֆրուտ, նռնենի, գուավա, դեղձ, սալոր և հատապտուղներ։ Պակիստանի խոհանոցը հաճախ բնութագրվում է որպես յուղոտ՝ բուսական կամ կարագով տապակած ուտեստների առատության պատճառով ։ Ընդհանուր առմամբ, պակիստանցիները քիչ ծովամթերք են ուտում, բայց դրանք տարածված են Սինդ և Մեքրան ափամերձ շրջաններում։
Սննդի ընդունում
Պակիստանցիները օրական երեք անգամ սնունդ են ընդունում։ Նախաճաշը սովորաբար լիքն է, նախաճաշին կարող են մատուցել տապակած և քաղցր ուտեստներ ։ Ավանդական ճաշը ներառում է մսային կարրի կամ «Ռոտի» բրնձով։ Ուտելիս սովորաբար հավաքվում է ամբողջ ընտանիքը։
Ուտեստներ
Պակիստանի արագ սնունդը ներառում է պապադամ, շաուրմա, սամսա։
Հացամթերքի շարքում պետք է նշել չապատին, նաանը, ռոտին, պարաթան, պուրինան։
Հայտնի են նաև դալ և շուրպա ապուրները. բրինձ կիչրի մաշայով, բրինձ մսով կամ բիրյանի ձկով, քուֆթա կոլոլակ, կերային ռագու, թխած հավեր, քաբաբներ, բրինձ ռաջմա լոբով, հալիմ շիլա։ Յուրաքանչյուր խնջույք անպայմանորեն ներառում է բանջարեղենի ուտեստ, որը պատրաստված է դահի մածունով և շատ թանձրուկով։ Քաշմիրի տոնական կերակուրը բաղկացած է վազվանի ուտեստներից ։
Աղանդեր-գուլաբ ջամուն կաթի փոշու գնդիկներ, հալվա, կուլֆի պաղպաղակ, ջալեբի, խիր, լադու։
Ֆրանկ վան դեր Սթրեյք
Ֆրանկ վան դեր Ստրեյք (Frank van der Struijk, ), նիդերլանդցի ֆուտբոլիստ, պաշտպան։
Ակումբային կարիերա
Վան դեր Սթրեյքը «Վիլլեմ II» ակումբի սան է։ 2013 թվականին «Վոլենդամ» ակումբի դեմ խաղում նորամուտն է նշել նոր թիմի կազմում։ 2006 թվականի նոյեմբերի 7-ին Նիդերլանդների ֆուտբոլի գավաթի «Բի Կուիկ 24» ակումբի դեմ խաղում Ֆրանկը խփել է իր առաջին գոլը «Վիլլեմ II» ակումբի կազմում։ Նոյեմբերի 25-ին «Վալվեյք» ակումբի դեմ խաղում խփել է իր առաջին գոլը Նիդերլանդների ֆուտբոլի առաջնությունում ։
2008 թվականի ամռանը Սթրեյքը տեղափոխվել է «Վիթես» ակումբ։ Օգոստոսի 29-ին «Գրոնինգեն» ակումբի դեմ խաղում նորամուտ է ունեցել նոր թիմի կազմում ։ 2009 թվականի ապրիլի 26-ին «Ութհերթ» ակումբի դեմ խաղում Ֆրանկը խփել է իր առաջին գոլը «Վիթես» ակումբի կազմում ։ 2010 թվականին վարձակալության իրավունքով վերադարձել է «Վիլլեմ II»։ 2012 թվականին Վան դեր Սթրեյքը երկարացրել է պայմանագիրը «Վիթես» ակումբի հետ։ Նույն տարվա օգոստոսին ստացել է ոտնաթաթի ոսկորի կոտրվածք և մի քանի ամիս խաղից դուրս է մնացել։ Պայմանագրի ժամկետի ավարտից հետո ակումբը չի երկարաձգել այն և Ֆրանկը որպես ազատ գործակալ վերադարձել է «Վիլլեմ II» ակումբ։
2015 թվակնաի օգոստոսի 7-ին Վան դեր Սթրեյքը մեկ մրցաշրջանի համար պայմանագիր է ստորագրել «Վիլլեմ II» ակումբի հետ ։
2016 թվականի ամռանը Ֆրանկը տեղափոխվել է շոտլանդական «Դանդի Յունայթեդ» ակումբ ։ Սեպտեմբերի 10-ին «Դանֆերմլին Աթլետիկ» ակումբի դեմ խաղում նորամուտ է ունեցել Շոտլանդիայի ֆուտբոլի առաջնությունում ։
Միջազգային կարիերա
2007 Վան դեր Սթրեյքը երիտասարդական ազգային թիմի կազմում հաղթել է Եվրոպայի տնային երիտասարդական առաջնությունում։
Ձեռքբերումներ
Միջազգային
Նիդերլանդներ (մինչև 23)
Արտաքին հղումներ
Կատեգորիա:Վիտեսի ֆուտբոլիստներ Կատեգորիա:Դանդի Յունայթեդի ֆուտբոլիստներ Կատեգորիա:Վիլեմ II-ի ֆուտբոլիստներ Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Աշխույժ (գուսան)
Աշխույժ, (Խաչատուր Սուքիասի Գրիգորյան, ), հայ գուսան, ԽՍՀՄ գրողների միության անդամ 1939 թվականից։
Կենսագրություն
Ծնվել է Արագած գյուղում։ Հայրը նույնպես երգասաց էր։ Չորս տարեկանում Խաչատուրը տառապում է «ծաղիկ» հիվանդությամբ և կորցնում տեսողությունը։ Նա մխիթաություն է գտնում երգի ու երաժշտության մեջ։ Կարճ ժամանակից դառնում է հմուտ գուսան ու հեքիաթասաց և վերցնելով ջութակը շրջագայում է հայկական քաղաքներն ու գյուղերը։
1907 թվականին հանդես գալով Ալեքսանդրապոլի (այժմ՝ Գյումրի) սրճարաններից, Աշխույժը իր երգերից մեկում որոշակիորեն արտահայտելով հակացարական տրամադրություններ՝ ձերբակալվում է։ Ազատվելով կալանքից, երիտասարդ գուսանը շարունակում է շրջագայությունը։ 1908 թվականին, Էջմիածնում եղած ժամանակ, նա առիթ է ունենում մոտիկից շփվելու Գևորգյան ճեմարանի ուսուցիչների հետ, որոնցից մեկը՝ Գարեգին Լևոնյանը (Ջիվանու որդին), նկատի ունենալով երիտասարդ գուսանի կենսուրախ և առույգ բնավորությունը, նրան տալիս է Աշխույժ անունը։ Նաիրի Զարյանը նրա մասին ասել է, որ «զրկված լինելով արեգակի լույսից՝ նա հոգու աչքերով տեսնում է աշխարհն իր կախարդական բոլոր գույներով և ներդաշնակություններով»:
Աշխույժը հորինել է բազմաթիվ երգեր, հեքիաթ-սիրավեպեր ու պոեմներ ։
Ստեղծագործություն
Աշխույժի ստեղծագործության հիմնական գծերն են բռնության, կամայականության, սոցիալական անարդարության խարազանումը («Բռնության աշխարհ», «Եթե լավ է», «Անարդար օրենք»)։ Աշխույժը հանդես է եկել նաև կոլտնտեսական երգերով, որոնցում գովերգել է գեղջուկի աշխատանքը։
Աշխույժի ստեղծագործությունների մեջ ուրույն տեղ ունեն սիրային տաղերն ու երգերը, որոնց մեջ արտահայտել է իր խոհերն ու խորհդածությունները մաքուր, իդեալական սիրո և ամուսնության մասին։
Առանձին հմայք ունեն Աշխույժի երգիծական երգերը, որոնց մեջ դրսևորված է գուսանական արվեստին հատուկ բարոյախոսությունը։ Այդ երգերում գուսանը կարողացել է առանձնակի հմտությամբ օգտագործել գեղջկական հումորը ։
Ծանոթագրություններ
Կատեգորիա:Հայ գուսաններ
Սուբիրատս
Սուբիրատս (կատ.` Subirats), բնակավայր և մունիցիպալիտետ Իսպանիայում։ Գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ալիտ Պենեդես շրջանում։ Տարածքը կազմում է 55.91 կմ2։ Բնակչությունը` 3076 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից 53 կմ։
Արտաքին հղումներ
Կատեգորիա:Իսպանիայի քաղաքներ
Եկատերինա Սեմյոնովա
Եկատերինա Սեմյոնովնա Սեմյոնովա, ռուս դերասանուհի։ Ավարտել է Պետերբուրգի թատերական ուսումնարանը։ Դասեր է առել Ի․ Ա․ Դմիտրիևսկուց, ապա՝ Ա․ Ա․ Շախովսկոյից։ 1803 թվականից հանդես է եկել Պետերբուրգի կայսերական թատրոնում (1805 թ.-ից՝ թատերախմբի կազմում)։
Սեմյոնովայի կատարման անկեղծությունը հատուկ ուժով է արտահայտվել Վ․ Ա․ Օզերովի ողբերգություններում՝ Անտիգոնե («էդիպն Աթենքում»), Քսենյա («Դմիտրի Դոնսկոյ») և այլն։ Գրականագետ և բանաստեղծ Ն․ Ի․ Գնեդիչի դրամատիկ, արվեստի պարապմունքները (1807 թ.-ից), նրա միջոցով դեկաբրիստական քաղաքացիական պոեզիայի գեղագիտական սկզբունքներին ու աշխարհընկալմանը շփվելը օգնել են Սեմյոնովային՝ դառնալու ռուս նշանավոր ողբերգական դերասանուհի։ Ստեղծել է ուժեղ, կրքոտ բնավորություններ, որոնց ողբերգականության ակունքը ծայրահեղ բարոյականությունն էր, անիրականալի ազատության ծարավը։
Կատեգորիա:Ռուս դերասանուհիներ
Ֆերմայի սկզբունք
Ձևակերպել է Պիեռ Ֆերման։ Բեկման ո գործակից ունեցող միջավայրում լույսի՝ 1 ճանապարհն անցնելու ժամանակը համեմատական է ճանապարհի s օպտիկական երկարությանը։ Հետևաբար, կարելի է ասել, որ Ֆերմայի սկզբունքը ճանապարհի նվազագույն օպտիկական երկարության սկզբունքն է։
Ըստ սկզբնական ձևակերպման (մոտ 1660 թ.) Ֆերմայի սկզբունքն ուներ լույսի տարածման առավել ընդհանուր օրենքի իմաստ, որից հետևում էին երկրաչափական օպտիկայի (այն ժամանակ արդեն հայտնի) բոլոր օրենքները։ Ավելի խիստ ձևակերպումով Ֆերմայի սկզբունքն այսպես կոչված, վարիացիոն սկզբունք է, որի համաձայն լույսի իրական ճառագայթը մի կետից մյուսն է տարածվում այն գծով, որով անցնելու համար պահանշվում է նշված կետերը միացնող բոլոր այլ գծերով անցնելու ժամանակների համեմատությամբ էքստրեմումային (նվազագույն կամ առավելագույն) կամ միևնույն ժամանակը։
Կատեգորիա:Երկրաչափական օպտիկա
(6993) 1995 BJ4
(6993) , աստերոիդ աստերոիդների հիմնական գոտում։ Հայտնաբերվել է 1995 թվականի հունվարի 28-ին Սեյձի Ուեդայի և Հիրոսի Կանեդայի կողմից Կուշիրոյում ։
Միջին հեռավորությունը Արեգակից կազմում է 3,109895 ա. մ., առավելագույնը մոտենում է 2,8536 ա. մ. հեռավորության վրա և հեռանում 3,3662 ա. մ. ։ Արեգակի շուրջ մեկ ամբողջական պտույտ է կատարում 2003,17 երկրային օրվա ընթացքում, իր ուղեծրով շարժվելով միջինում 0,179716 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,39° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Սեյձի Ուեդայի կողմից հայտնաբերված աստերոիդներ Կատեգորիա:Հիրոսի Կանեդայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վալկումեյ
Վալկումեյ (Валькумей, չուկ.՝ Вылӄыӈэй), գյուղ Ռուսաստանի Չուկոտկայի ինքնավար օկրուգի Չաունսկի շրջանի կազմում։
Բնակչությունը 2008 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1941 թվականին հիմնադրված բնակավայրեր Կատեգորիա:Ռուսաստանի Չուկոտկայի ինքնավար օկրուգի Չաունսկի շրջանի բնակավայրեր
Գարչակ
Գարչակ (պարսկերեն՝ قرچک), քաղաք Իրանում, Թեհրան օսթանի հարավում, Գարչակ շահրեստանում։ Բնակչությունը՝ ։
Քաղաքի ներկայիս վիճակ
Գարչակը քաղաքի կարգավիճակ է ստացել 1977 թվականին և արագ տեմպով սկսել է աճել և զարգանալ՝ պայմանավորված քաղաքում աղյուսի թրծման վառարանների մեծ քանակով։ Գարչակի աղյուսը ակտիվ օգտագործվել է Թեհրանում տարբեր կառույցների շինարարության մեջ։ Այդ պատճառով քաղաք են տեղափոխվել մարդիկ Իրանի ամբողջ տարածքից՝ Իրանական Ադրբեջանից, Խորասանից, Քուրդիստանից, Իլամից և այլն։ Արդյունքում քաղաքի բնակչությունը դարձել է բացառիկ բազմազգ։ Աֆղանստանում և Իրաքում անկայունունության ժամանակաշրջանում՝ 1980-ական թվականներին, քաղաքը ընդունել է նաև մեծաքանակ աֆղանների և իրաքցիների ։ Գարչակի բնակչության մոտ մեկ երրորդը ներգաղթել է Թեհրանից՝ շնորհիվ այն բանի, որ Գարչակում մայրաքաղաքից անհամեմատ ցածր են բնակարանների գները ։
Տեսարժան վայրեր
Քաղաքում շատ են պաշտամունքային մեծաչափ անսամբլներ բազմատիպ շենքերով՝ մզկիթ, մինարե, խանակա կամ մեդրեսե, դամբարան։ Բաքիրաբադ քաղաքային համայնքում է գտնվում հայտնի կամուրջը, որտեղ զոհվել են 1963 թվականին հակաշահական ապստամբության մասնակիցները։ Այդ կամուրջը կառուցվել է հենց Ռեզա շահ Փահլավիի կառավարման ժամանակ ։
Ժողովրդագրական դինամիկա
Ինչ վերաբերում է Գարչակի բնական աճի բացարձակ ցուցանիշների տեմպին, ապա, այն 1996-2006 թվականներին կազմել է մոտ 3100 մարդ, իսկ 2006-2011 թվականներին՝ մոտ 3500 մարդ։ Այսինքն, բացարձակ աճի տեմպը ունեցել է մեծանալու միտում։ Գարչակի բնակչության բնական աճի գրաֆիկը ներկա պահին փաստացի իրենից ներկայացնում է ուղիղ գիծ, ինչը վկայում է դիտարկվող 15 տարիների ընթացքում բնական աճի տեմպի լուրջ փոփոխությունների բացակայության մասին։ 1996-2011 թվականներին քաղաքի զբաղեցրած տեղը ըստ բնակչության թվաքանակի փոփոխվել է հետևյալ կերպ․1996-2011 թվականներին այն դեռ շատ բարձր երրորդ տեղում էր, 2006 թվականին` ութերորդ, 2011 թվականին՝ իններորդ՝ 15 տարիների ընթացքում 6 դիրք նահանջելով։ Դա նշանակում է, որ շատ խոշոր քաղաքներ աճել են Գարչակից ավելի արագ։ Բացարձակ ցուցանիշի աճի տեմպով Գարչակը զիջում է Թեհրանին շատ անգամ և այդ տարբերությունը գնալով մեծանում է, եթե 1996 թվականին այն կազմել է 6616,1 հազար մարդ, 2006 թվականին՝ 7623,5 հազար, ապա 2011 թվականին՝ 7962,5 հազար մարդ։ Թեհրան օսթանի մյուս խոշոր քաղաքներում ևս Թեհրանի հետ համեմատած բնական աճի բացարձակ ցուցանիշների տարբերությունը մեծացել է, բայց ոչ այնքան նկատելի, ինչպես Գարչակում։ Եթե ընդունենք Թեհրանի բնակչությունը 100%, ապա Գարչակի բնակչությունը 1996 թվականին կազմել է թեհրանյան բնակչության 2,1%-ը, 2006 թվականին՝ 2,2 % (+ 0,1 %), իսկ 2011 թվականին՝ 2,3 % (+0,1 %)։ Այսինքն՝ Գարչակի բնակչության բնական աճի հարաբերական ցուցանիշը թեհրանյան բնակչության նկատմամբ թեև աճել է, բայց չափազանց դանդաղ։ Դա նշանակում է, որ երկու քաղաքներն էլ ունեն բնական աճի նույն տեմպը և հետևաբար նաև՝ ծնելիության նույն տեմպը։ Այսինքն՝ Գարչակում և Թեհրանում ծնելիությունը դեռևս 1990-ական թվականներին եղել է շատ ավելի ցածր, քան Թեհրան օսթանի այլ խոշոր քաղաքներում, և արդեն 2000-ականի վերջում այն կայունացավ, այն դեպքում, երբ մյուս քաղաքներում նկատվեց ծնելիության կտրուկ անկում ։
Ծանոթագրություններ
Կատեգորիա:Իրանի քաղաքներ Կատեգորիա:Բնակավայրեր այբբենական կարգով
Խորվաթիա
Խորվաթիա (Hrvatska, պաշտոնապես՝ Խորվաթիայի Հանրապետություն (Republika Hrvatska, ), պետություն Հարավարևելյան Եվրոպայում՝ Ադրիատիկ ծովի ափին։ Հյուսիս-արևելքում սահմանակցում է Հունգարիային, արևելքում՝ Սերբիային, հարավ-արևելքում՝ Բոսնիա Հերցեգովինային և Չեռնոգորիային, իսկ հյուսիս-արևմուտքում՝ Սլովենիային։ Մայրաքաղաքը Զագրեբն է, որը նաև երկրի քսան վարչատարածքային միավորներից՝ ժուպանություններից մեկն է։ Խորվաթիայի տարածքը կազմում է 56 594 կմ² է, իսկ բնակչությունը՝ ավելի քան 4 միլիոն մարդ։ Բնակչության ճնշող մեծամասնությունը խորվաթներն են, որոնք դավանում են կաթոլիկ քրիստոնեություն։